**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**: Ministerstvo dopravy Slovenskej republiky

2. **Názov návrhu zákona**: Návrh zákona o verejnej osobnej doprave a o zmene a doplnení niektorých zákonov

3. **Predmet zákona je upravený v práve Európskej únie**:

a) v primárnom práve

- v Hlave VI Doprava čl. 90 až 100 Zmluvy o fungovaní Európskej únie,

b) v sekundárnom práve

- nariadenie Rady (EHS) č. 3921/91 zo 16. decembra 1991, ktorým sa stanovujú podmienky, za ktorých môžu dopravcovia z iných štátov vykonávať prepravu tovaru alebo osôb vnútrozemskou vodnou dopravou v rámci členského štátu (Mimoriadne vydanie Ú. v. EÚ, kap. 7/zv. 1; Ú. v. ES L 373, 31.12.1991) – gestor: Ministerstvo dopravy SR,

- nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 (Ú. v. EÚ L 315, 3.12.2007) v platnom znení - gestor: Ministerstvo dopravy SR, Úrad pre verejné obstarávanie,

- nariadenie Európskeho parlamentu a Rady č. 1371/2007 z 23. októbra 2007 o právach a povinnostiach cestujúcich v železničnej preprave (Ú. v. EÚ L 315, 3.12.2007) – gestor: Ministerstvo dopravy SR,

nariadenie Európskeho parlamentu a Rady (ES) č. 1071/2009 z 21. októbra 2009, ktorým sa ustanovujú spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy, a ktorým sa zrušuje smernica Rady 96/26/ES (Ú. v. EÚ L 300, 14.11.2009) v platnom znení - gestor: Ministerstvo dopravy SR,

- nariadenie Európskeho parlamentu a Rady (ES) č. 1073/2009 z 21. októbra 2009 o spoločných pravidlách prístupu na medzinárodný trh autobusovej a autokarovej dopravy a o zmene a doplnení nariadenia (ES) č. 561/2006 (prepracované znenie) (Ú. v. EÚ L 300, 14.11.2009) – gestor: Ministerstvo dopravy SR, Ministerstvo práce, sociálnych vecí a rodiny SR,

- nariadenie Európskeho parlamentu a Rady (EÚ) č. 1177/2010 z 24. novembra 2010 o právach cestujúcich v námornej a vnútrozemskej vodnej doprave, ktorým sa mení a dopĺňa nariadenie (ES) č. 2006/2004 (Ú. v. EÚ L 334, 17. 12. 2007) – gestor: Ministerstvo dopravy SR,

- nariadenie Európskeho parlamentu a Rady (EÚ) č. 181/2011 2011 zo 16. februára o právach cestujúcich v autobusovej a autokarovej doprave a o zmene a doplnení nariadenia (ES) č. 2006/2004 (Ú. v. EÚ L 55, 28.2.2011) – gestor: Ministerstvo dopravy SR,

- delegované nariadenie Komisie (EÚ) č. 2017/1926 z 31. mája 2017, ktorým sa dopĺňa smernica Európskeho parlamentu a Rady 2010/40/EÚ, pokiaľ ide o poskytovanie informačných služieb o multimodálnom cestovaní v celej EÚ v platnom znení – gestor: Ministerstvo dopravy SR,

- vykonávacie nariadenie Komisie (EÚ) 2018/1795 z 20. novembra 2018, ktorým sa stanovuje postup a kritériá uplatňovania skúšky hospodárskej rovnováhy podľa článku 11 smernice Európskeho parlamentu a Rady 2012/34/EÚ – gestor: Ministerstvo dopravy SR, Dopravný úrad,

c) nie je upravený v judikatúre Súdneho dvora Európskej únie.

4. **Záväzky Slovenskej republiky vo vzťahu k Európskej únii**:

a) uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení

- nariadenie (EHS) č. 3921/91 – 16. december 1991

- nariadenie (ES) č. 1370/2007 – 3. december 2009

- nariadenie (ES) č. 1371/2007 – 3. december 2009

- nariadenie (ES) č. 1071/2009 – 4. december 2009

- nariadenie (ES) č. 1073/2009 – 4. december 2009

- nariadenie (EÚ) č. 1177/2010 – 18. december 2010

- nariadenie (EÚ) č. 181/2011 – 20. marec 2011

- delegované nariadenie (EÚ) č. 2017/1926 – 10. november 2017

- vykonávacie nariadenie Komisie (EÚ) č. 2018/1795 – 11. december 2018

b) konanie v rámci „EÚ Pilot“, postup Európskej komisie a konanie Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie:

Proti Slovenskej republike bolo začaté konanie „EÚ Pilot“ č. EUP(2022)10133 vo veci údajného porušenia pravidiel Európskej únie z dôvodu nemožnosti využiť znížené cestovné Dopravného podniku mesta Košice (DPMK) pre občana EÚ s trvalým pobytom mimo územia Slovenskej republiky.

c) uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav

5. **Návrh zákona je zlučiteľný s právom Európskej únie**:

úplne